આ અંગે મળતી માહિતી અનુસાર સુરત જિલ્લાના ઓલપાડ ખાતે ઓલપાડ સાયણ રોડ ઉપર આવેલ બિયારણ વૃધ્ધિ કેન્દ્રમાં આવેલ મજૂરનાં રૂમમાં રહેતા ભગાભાઈ ઉર્ફે ભાવસિંગભાઈ દેવાભાઇ નાઓ તેમની પત્ની રમીલાબેન સાથે રહી આ જગ્યા ઉપર મજૂરી કામ કરે છે. ગત 4 જુલાઈના રોજ રાત્રિ દરમ્યાન ભગાભાઈ અને તેમની પત્ની વચ્ચે રસોઈ બનાવવા બાબતે ઝગડો થયો હતો. બંને વચ્ચે ઉગ્ર બોલાચાલી બાદ ભગાભાઈએ તેની પત્નીને મારવાનું શરૂ કર્યું હતું અને ઢોર મારમારતા તેની હાલત ગંભીર બની હતી. અને તેનું મોત થયું હતું આ સમયે અન્ય રૂમમાં રહેતા કિસાનભાઈ છનીયાભાઇ રાવલને રમીલાબેનની હત્યા તેના પતિએ કરી હોવાની જાણ થતાં કિસાનભાઈએ ભગાભાઈને પકડવાનો પ્રયત્ન કર્યો હતો ત્યારે ભગાભાઈએ કહ્યું હતું કે જો તું મારો પીછો કરશે તો તને પણ મારી નાંખીશ તેમ કહી મારમારવાની ધમકી આપી ત્યાંથી ભાગી છૂટ્યો હતો. બનાવ અંગે કિસાન રાવલે ઓલપાડ પોલીસ સ્ટેશનમાં ફરિયાદ નોંધાવતાં પોલીસે ગુનો નોંધી આગળની તપાસ હાથ ધરી છે.